Publication: Magyar Közlöny
Issue: MK-2008-46 (Year: 2008, Number: 46)
Era: 2004-2010
Section: 1992. évi XXIII. törvény rendelkezéseit kell alkalmazni.
Paragraph Index: 738

1. Az ülések elõkészítése II. 1.1. A bizottsági ülés idõpontjára, helyére és napirendjére az operatív csoport vezetõje tesz javaslatot. Az idõpontot úgy kell kitûzni, hogy a részvételben a tagok ne legyenek akadályozva. II. 1.2. Az 1. pontban foglaltakra vonatkozó javaslatot az operatív csoport az ülésén tárgyalja meg. Ha a regionális albizottság, illetve testületi szerv, tisztségviselõ, vagy a Bizottság bármely tagja a napirendre vonatkozóan javaslatot tesz az operatív csoportnak, akkor azt meg kell tárgyalnia, és döntenie kell arról, hogy a javaslatot a bizottsági ülés napirendjére javasolja-e. Nemleges döntés esetén a javaslat elvetésének okát a bizottsági ülésen ismertetni kell. II. 1.3. Az operatív csoport a napirendre tûzött elõterjesztéseket lehetõség szerint írásba foglalja és azokat – esetleg rövidített formában – a tagokhoz legkésõbb a bizottsági ülést megelõzõen 5 nappal eljuttatja, vagy a bizottsági ülés meghirdetésével egyidejûleg tudomásukra hozza, hogy az elõterjesztést hol és mikor lehet megtekinteni. II. 1.4. Az operatív csoport a bizottsági ülés napjáról, idejérõl, helyérõl – az ülést megelõzõen legalább 5 nappal – értesíti a Bizottság tagjait, továbbá mindazokat, akiket az ülésre meg kell, vagy meg kíván hívni. II. 1.5. A tagok értesítése történhet a (Bizottság székhelyén található) hirdetõtáblán elhelyezett hirdetmény útján, vagy a tagoknak átadott, illetve postán megküldött meghívóval. II. 1.6. Írásbeli meghívót kell küldeni azoknak a tagoknak, akik állandóan, vagy tartósan nem a Bizottság székhelyén végeznek munkát. II. 1.7. A bizottsági ülésre meg kell hívni a Bizottság valamennyi tagját, és az állandó képviselõ(ket).

Source: https://magyarkozlony.hu/hivatalos-lapok/4966e36c6e6a5fff8c82b9783f1beeea38a4a27d/dokumentumok/03735e59654fe8e04c3f28c794aad387ea89ad5e/letoltes